Morandi-brúin í Genúa hrundi í gær . Hátt í fjörutíu manns fórust . Vísir / EPA Íslenskar brýr eru í misjöfnu ástandi en vel er haldið utan um að þær séu öruggar . Íslenskur byggingarverkfræðingur segir að líklega hafi margir samverkandi þættir orðið til þess að brú hrundi í Genúa á Ítalíu með þeim afleiðingum að á fjórða tug manna fórust . Baldvin Einarsson , byggingarverkfræðingur hjá Eflu , var gestur í Bítinu á Bylgjunni í morgun þar sem hann ræddi um hörmungarnar á Ítalíu . Riccardo Morandi , arkítektinn sem hannaði brúna , sé þekktastur fyrir brú yfir Maracaibo-flóa í Venesúela sem þótti mikið þrekvirki á sínum tíma . Baldvin Einarsson , annar frá vinstri , á fundi hjá verkfræðistofunni EFLU.EFLA Brúin sé svokölluð skálags - eða stagbrú , tegund brúa sem ruddi sér til rúms upp úr stríðslokum og þótti framúrstefnuleg . Þær hafi aðallega verið byggðar úr steinsteypu í stað stáls . Slíkar brýr hafi verið til vandræða meira eð minna frá því að þær voru byggðar . Viðhaldskostnaður hafi reynst hár , erfitt hefur verið að halda þeim við og tryggja öryggi þeirra , að sögn Baldvins . „ Það sem hefur gengið erfiðlega með þessar brýr er að steinsteypan í þeim hefur ekki reynst það endingargóða byggingarefni sem menn trúðu á fyrir þessum fimmtíu árum plús . Hún hefur rýrnað , styrkur hennar versnað , og það sem meira er hefur hún ekki verndað stálið sem er inni í steypunni þannig að það hefur farið að ryðga . Það veit ekki á gott þegar það gerist , “ segir Baldvin . Ýmsar kenningar hafa verið uppi um hvað grandaði Morandi-brúnni . Eldingu gæti hafa lostið í hana og þá hefur verið bent á að miklar rigningar hafði gert í Genúa og slæmt veður . Baldvin segir hins vegar að oft þegar stórir atburðir af þessu tagi eigi sér stað séu það fleiri en einn þáttur sem ræður úrslitum . Yfirleitt eigi þeir sér margþættar orsakir . Rafael Urdaneta-brúin í Venesúela er eftir sama arkítekt og Morandi-brúin í Genúa . Vísir / Getty Ölfusárbrú örugg þó að öryggið hafi minnkað Spurður út í ástand íslenskra brúa segir Baldvin að það sé misjafnt . Þannig séu til brýr sem eru allt að hundrað ára gamlar og nýlegt dæmi sé um brú í Húnavatnssýslu sem hrundi . Þar hafi ástæðan raunar verið sú að bíl var ekið yfir hana sem ekki hefði átt að gera . Íslensk yfirvöld haldi vel utan um að brýr séu öruggar og hægt sé að treysta þeim . Viðhaldsframkvæmdir hafa farið fram á Ölfusárbrú í þessari viku en hún var byggð árið 1945 . Baldvin segir að menn hafi haft áhyggjur af ástandi hennar vegna þess að gólf hennar er þyngra en þegar hún var upphaflega byggð og þá hafi ýmsar leiðslur verið hengdar í hana . „ Síðan hefur hún náttúrulega rýrnað að einhverju leyti . Kaplarnir eru ekki eins góðir og þeir voru , “ segir Baldvin . Nákvæm úttekt hafi verið gerð á brúnni fyrir nokkrum árum sem sýndi að þó að hún væri örugg þá hefði öryggi hennar minnkað frá því að hún var byggð . Byrjað sé að hugsa fyrir nýrri brú yfir Ölfusá um Eystri-Laugadælaeyju fyrir ofan Selfoss . Frumdrög hafi verið gerð að henni og segist Baldvin ekki vita annað en að brúin sé á áætlun upp úr 2020 . Lokað var fyrir alla umferð um Ölfusárbrú á Selfossi í dag og verður brúin lokuð í viku .